CELEX: 32009R0883
Language: hr
Date: 2009-09-21 00:00:00
Title: Uredba Komisije (EZ) br. 883/2009 od 21. rujna 2009. o izmjeni Uredbe (EZ) br. 810/2008 o otvaranju i uspostavi upravljanja carinskim kvotama za visokokvalitetnu svježu, hlađenu i smrznutu govedinu i smrznuto bivolje meso

03/Sv. 007
            
            
               HR
            
            
               Službeni list Europske unije
            
            
               297
            
         32009R0883
   
               L 254/9
            
            
               SLUŽBENI LIST EUROPSKE UNIJE
            
            
               21.09.2009.
            
         
      UREDBA KOMISIJE (EZ) br. 883/2009
   od 21. rujna 2009.
   o izmjeni Uredbe (EZ) br. 810/2008 o otvaranju i uspostavi upravljanja carinskim kvotama za visokokvalitetnu svježu, hlađenu i smrznutu govedinu i smrznuto bivolje meso
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1095/96 od 18. lipnja 1996. o primjeni povlastica utvrđenih u dodatku CXL. sastavljenom po zaključenju pregovora u okviru članka XXIV. stavka 6. GATT-a (1), a posebno njezin članak 1. stavak 1.,
   budući da:
   
               (1)
            
            
               Člankom 2. točkom (d) Uredbe Komisije (EZ) br. 810/2008 (2) raspoređeno je 5.000 tona govedine bez kostiju obuhvaćene oznakama KN 0201 30 00 i KN 0206 10 95 na visokokvalitetne komade govedine koji ispunjavaju točnu definiciju.
            
         
               (2)
            
            
               Sporazumom u obliku razmjene dopisa između Europske zajednice i Brazila, predviđa se u smislu članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. o izmjeni povlastica u prilozima za Republiku Bugarsku i Rumunjsku slijedom njihovog pristupanja Europskoj uniji (3) (dalje u tekstu „Sporazum”), koji je potvrđen Odlukom Vijeća 2009/718/EZ (4), dodatnih 5.000 tona i uključenje oznaka KN 0202 30 90 i KN 0206 29 91 u kvote raspoređene u skladu s člankom 2. točkom (d) Uredbe (EZ) br. 810/2008. Sporazum stupa na snagu 1. listopada 2009.
            
         
               (3)
            
            
               Uredbu (EZ) br. 810/2008 treba izmijeniti na odgovarajući način.
            
         
               (4)
            
            
               Mjere predviđene ovom Uredbom u skladu su s mišljenjem Upravnog odbora za zajedničko uređenje tržišta poljoprivrednih proizvoda,
            
         DONIJELA JE OVU UREDBU:
   Članak 1.
   U članku 2. točki (d) Uredbe (EZ) br. 810/2008 uvodne riječi se zamjenjuju sljedećim:
   
      „10.000 tona govedine bez kostiju obuhvaćene oznakama KN 0201 30 00, 0202 30 90, 0206 10 95 i 0206 29 91 koje ispunjavaju sljedeće definicije:”
   
   Članak 2.
   Ova Uredba stupa na snagu dan nakon dana objave u Službenom listu Europske unije.
   Ona se primjenjuje od 1. listopada 2009.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. rujna 2009.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 146, 20.6.1996., str. 1.
   
   
      (2)  SL L 219, 14.8.2008., str. 3.
   
   
      (3)  SL L 254, 26.9.2009., str. 104.
   
   
      (4)  SL L 254, 26.9.2009., str. 104.